**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO JAUNIMO REIKALŲ TARYBOS PRIE KLAIPĖDOS MIESTO SAVIVALDYBĖS TARYBOS ELEKTRONINIO POSĖDŽIO PROTOKOLAS**

2019-01-21 Nr. TAR1-11

Posėdis įvyko 2019 m. sausio 16 d.

Posėdžio pirmininkė Agnė Zabrynaite, Klaipėdos jaunimo organizacijų asociacijos „Apskritasis stalas“ atstovė.

Posėdžio sekretorė Aistė Andruškevičiūtė, Klaipėdos miesto savivaldybės jaunimo reikalų koordinatorė

Dalyvavo: Aistė Andruškevičiūtė, Agnė Zabrynaitė, Laurynas Gečius (buvęs L. Gaidelis), Edgaras Mockus, Agnė Kovalenkaitė, Audrius Paulauskas, Agnė Sudžiūtė.

DARBOTVARKĖ:

1. Dėl 2019 m. jaunimo situacijos tyrimo techninės užduoties suformulavimo.

1.SVARSTYTA. Dėl 2019 m. jaunimo situacijos tyrimo techninės užduoties suformulavimo.

2018 m. gruodžio 11 d. posėdžio darbotvarkėje buvo klausimas dėl techninės užduoties suformavimo 2019 m. jaunimo situacijos tyrimui. Posėdžio metu pasiūlyta sudaryti darbo grupę iš 3 narių: Agnės Zabrynaitės (pirmininkės), Agnės Kovalenkaitės (JRT narė) ir Aistės Andruškevičiūtės (JRK, JRT narė). Darbo grupė dalyvavo viename susitikime. Susitikimo metu buvo bandyta išsiaiškinti, kokia tema turėtų būti atliktas tyrimas. Darbo grupės nariai siūlo kitais metais atlikti tyrimą apie jaunimo dalyvavimą sprendimų priėmime, organizacijų veikloje, bei motyvaciją, kas juos skatina dalyvauti įvairiose veiklose. Ši tema pasirodė naudinga dėl to, kad pastebimas jaunimo mažėjimas organizacijų veiklose. Taip pat dalis organizacijų neretai skundžiasi sumažėjusiu jaunimo aktyvumu įvairiose veiklose ir tai, kad sunku išlaikyti savo narius.

2019 m. sausio 16 d. buvo išsiųstas Jaunimo reikalų tarybos nariams klausimas dėl pritarimo siūlomai temai apie jaunimo dalyvavimą ir motyvaciją. Iš viso buvo gauti 7 pritarimai.

NUTARTA. 2019 m. jaunimo situacijos tyrimo tema bus jaunimo motyvacija ir dalyvavimas sprendimų priėmimo procesuose.

|  |  |
| --- | --- |
| Posėdžio sekretorius | Aistė Andruškevičiūtė |
|  |  |
| Posėdžio pirmininkas | Agnė Zabrynaitė |